Jaunimo reikalų taryba
Ataskaita už 2022 m.

Ataskaitiniais metais tarybą sudarė: pirmininkė – Dovilė Adamonytė, pirmininko pavaduotoja – Austėja Suchockaitė. Tarybą sudaro 8 nariai (4 – deleguoti Savivaldybės tarybos, 4 – deleguoti Savivaldybės jaunimo organizacijų tarybos): Dovilė Adamonytė, Helmanas Lik, Kristina Šalčiūtė – Savivaldybės administracijos Švietimo, kultūros ir sporto skyriaus vyriausioji kalbos tvarkytoja, Linas Smailys – Birštono sporto centro treneris, Emilija Treigytė – jaunimo atstovė, Austėja Suchockaitė – jaunimo atstovė, Ingrida Mieliauskaitė - Birštono gimnazijos Visuomenės sveikatos priežiūros specialistė ir Julija Rukaitė - Birštono jaunųjų tėvelių atstovė
Ataskaitiniais metais vyko 6 tarybos posėdžiai. Posėdžiuose buvo svarstyti klausimai dėl jaunimo poreikių Birštono savivaldybėje išsiaiškinimo, svarstyta Birštono jaunimo sveikatos stiprinimo ir edukacijai skirti projektai, jaunimo idėjos dėl Birštono savivaldybės Birštone besimokančių vaikų vasaros stovyklų ir kitų neformaliojo vaikų švietimo programų rėmimo konkurso.
Posėdžių metu nemažai dėmesio buvo skirta ir renginiams susijusiems su Jaunimo metų minėjimu. Ataskaitiniais metais buvo organizuota gegužės 6 d. Lietuvių k. dienų renginys „Iškyla kalbininko J. Kazlausko tėviškėje“, Jaunimo metų minėjimas „Jaunimo piknikas“ per Miesto šventę birželio 12 d. Minint judumo savaitę buvo organizuotas orientacinis žaidimas. Europos kino festivalio „Scanoramos vasara“ metu, organizuoti workshopai/renginiai prieš numatytus filmus. Vainikuojant Jaunimo metus, rugsėjo 1 d. prie Birštono gimnazijos buvo pasodintas „Jaunimo metų“ ąžuolas su dedikacine lentele.
Taip pat vieno iš posėdžių metu vyko susitikimas su iniciatyvos „Švęskime upę!” vadove Romena Puikyte apie Birštono jaunimo renginių idėjas planuojamuose Kauno ir Kauno regiono renginiuose. Susitikimo metu buvo aptarti galimi bendradarbiavimo klausimai, džiaugiamės, kad Kaunas 2022 antrosios trilogijos renginiuose dalyvavo ir mūsų jaunimo grupė „Stotis“, o pramogų organizatoriai „Čiulba ulba“ sukūrė ir pravedė orientacinį žaidimą plaukusiems Nerimi.
Atsižvelgiant į karo veiksmus Ukrainoje, Jaunimo reikalų taryba, daug dėmesio skyrė paramai Ukrainos žmonėms, tiek kovojantiems fronte, tiek gyvenantiems Birštone. Kovo 11-osios dienos minėjime buvo renkama parama Ukrainai. Akcijos metu buvo surinkta 2140.00 Eur, kurie buvo pervesti nevyriausybinei organizacijai VšĮ „Mėlyna ir geltona“. Taip pat prisidėta prie balandžio 18 d. Velykų šventės organizavimo ukrainiečių šeimoms bei prie kitų akcijų ir edukacinių programų ukrainiečiams.

